Na osnovu člana 23 Zakona o lokalnoj samoupravi („Službeni list RCG“, broj 42/03, 28/04, 75/05, 13/06, i „Službeni list CG“, broj 88/09, 31/10, 10/14, 75/14 i 3/16) i člana 4, 42 i 46 Statuta opštine Rožaje ( „Službeni list Crne Gore – Opštinski propisi“ broj 9/11 i 31/16), Skupština opštine Rožaje, na sjednici održanoj 20.07.2017.godine, donijela je

**ODLUKU**

**o utvrđivanju idejnog rješenja zastave opštine Rožaje**

Član 1

Ovom Odlukom se utvrđuje idejno rješenje i izgled zastave opštine Rožaje.

Član 2

Zastava opštine Rožaje je dvobojna, sa grbom smještenim na središnjoj poziciji. Odnos dužine i širine je dva prema jedan, tako što je dužina zastave dva metra po horizontali a širina 1 metar po vertikali. Osnovno polje zastave podijeljeno je na dva, po dimenzijama, istovjetna polja. Polje do jarbola je bijele boje, a drugo u produžetku zelene boje.

Bijela površina zastava simbolizuje mir, a zelena prirodno bogastvo opštine Rožaje, sa obiljem šuma i pašnjaka, što predstavlja čistu i zdravu ekološku sredinu.

Član 3

Na središnjoj poziciji zastave, sa podjednakom površinom na bijelom i zelenom polju, nalazi se grb opštine Rožaje, dimenzija 50x44cm, kao simbol urbanog naselja grada i njegove arhitekture, u čijem je središtu najstariji objekat na području grada, sa dva klika kao prirodno prepoznatljiv simbol grada, te sa simbolikom prikazanoj na samoj zastavi predstavlja sve prirodne, kulturne i tradicionalne specifičnosti naše Opštine.

Član 4

Ova Odluka stupa na snagu osmog dana od dana objavljivanja u „Službenom listu Crne Gore – opštinski propisi“.

Broj: 148

Rožaje, 21.07.2017.godine

**SKUPŠTINA OPŠTINE ROŽAJE**

Predsjednik Skupštine,

Husein Kurtagić, prof., s.r.